Hľadanie riešenia pre pretrvávajúci kašel: Neúspešné lieky a potreba nových odporúčaní
Dobré ráno ,

vedeli by ste mi poradiť čo si mám dať na pretrvávajúci kašel ?

doteraz som využívala
Ditustat Neo
Tussical sirup 

A nepomohlo mi to :( kasel stále pretrváva...

Za skorú odpoveď vopred ďakujem
Dobrý deň,
ďakujeme za prejavnú dôveru.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny a v dýchacích cestách je prítomný hlien. Ak je hlien príliš hustý, je sťažené jeho vykašliavanie. To sa môže prejaviť záchvatom kašľa najmä v polohe ležmo. Ak sú v dýchacích cestách prítomné hlieny, je potrebné prehodnotiť liečbu kašľa, keďže ste doposiaľ podávali lieky na jeho tlmenie.
Na liečbu ochorení dýchacích ciest, ktoré sú sprevádzané tvorbou hustého hlienu a vlhkým kašľom je vhodným liek
Acetylcystein
, ktorý znižuje viskozitu hlienu a uľahčuje jeho vykašliavanie. Dávkovanie je 1x denne 1 tableta po jedle v doobedných hodinách, ktorá sa rozpustí v dostatočnom množstve vody. Zároveň dbajte na pravidelný príjem tekutín, vetranie priestorov a zvlhčovanie vzduchu.
Ak v dýchacích cestách nie sú prítomné hlieny, suchý, dusivý kašeľ môže byť taktiež príznakom začínajúceho zápalu horných alebo dolných dýchacích ciest. Pri jeho pretrvávaní je preto vhodné podstúpiť lekárske vyšetrenie.
Prajem skorú úľavu od ťažkostí.
S pozdravom
PharmDr. Veronika Kiabová